The Fighting Prince of Donegal

The Fighting Prince of Donegal (euskaraz Donegalgo Printze Borrokalaria) 1966ko Michael O'Herlihy irlandar zinema zuzendariaren abentura filma bat da. Robert T. Reilly idazlearen Red Hugh: Prince of Donegal (Hugh Gorria: Donegalgo Printzea) eleberrian eta Hugh Roe O'Donnell irlandar buruzagi matxinoaren bizitzan oinarritua dago. Bertan, Peter McEnery, Susan Hampshire eta Tom Adams aktoreek antzeztu zuten. Irlanda gaelikoan girotua dago, Kondeen Ihesaldiaren gertaera kontatzen delarik.

 Argumentua 

Irlanda, 1580ko hamarkadaren amaiera aldera. Donegalgo Hugh erregea hiltzean, bere ondorengoa den Hugh O'Donnell "Gorria" (Peter McEnery) irlandar printzearen tronura igotzen da, honela Elisabetarren eta Ingeles Inperioaren zapalkuntzatik askatasuna eta independentzia etorriko dela aipatzen duen irlandar iragarpena betetzen delarik. O'Donnell etxeko jaunek gertaera hau Irlandatik anglosaxoi inbasoreak indarrez kanporatzeko aukera gisa ikusiko dute, baina Hughek herrialdearen askatasuna ingelesekin modu egokian negoziatzeko asmoz aurretik uharte osoko klanen batasuna lortu behar dela konbentzituko ditu. Bien bitartean irlandar eta ingelesen arteko gudua gauzatu litekeenaren esamesak zabalduz doaz, eta O'Donnellek Irlandako klanen aliantza zabaldu asmoz Kathleen McSweeney (Susan Hampshire) ederra gorteiatuko du.

 Aktoreak 
 Peter McEnery: Hugh O'Donnell
 Susan Hampshire: Kathleen McSweeney
 Tom Adams: Henry O'Neill
 Gordon Jackson: Leeds kapitaina
 Norman Wooland: Sir John Perrott
 Richard Leech: Phelim O'Toole
 Peter Jeffrey: Sarjentua
 Marie Kean: Ama
 Bill Owen: Powell ofiziala
 Maurice Roëves: Martin
 Donal McCann: Sean O'Toole

 Ikus gainera 
 Hugh Roe O'Donnell

 Kanpo estekak 
 The Fighting Prince of Donegal filmaren IMDBko fitxa irakurgai 
 The Fighting Prince of Donegal filmaren trailer edo iragarkia ikusgai. Youtube.com 

Kategoria:Ameriketako Estatu Batuetako filmak
Kategoria:Disneyren filmak
Kategoria:1960ko hamarkadako abentura filmak
Kategoria:Biografia filmak
Kategoria:Liburuetan oinarritutako filmak
Kategoria:Irlandan girotutako filmak
Kategoria:1580ko hamarkadan girotutako filmak
Kategoria:Kapa eta ezpatako filmak
Kategoria:Walt Disney Picturesek ekoitzitako filmak